Chorváti na Slovensku

V roku 2021 sa k chorvátskej národnosti prihlásilo na Slovensku 2 001 obyvateľov (0,04 % populácie Slovenska). Z toho 967 uviedlo iba chorvátsku národnosť a 1 034 uviedlo kombináciu chorvátskej a ďalšej národnosti.

Archaický chorvátsky jazyk a etnické vedomie sa zachovalo len u časti obyvateľov v  štyroch lokalitách z pôvodných viac ako 80 obcí kolonizovaných Chorvátmi. Sú to obce: Chorvátsky Grob, Devínska Nová Ves, Čunovo a Jarovce. 

Z jazykového hľadiska zastupujú dve skupiny nárečových variantov. Kajkavské nárečie sa zachovalo len v Chorvátskom Grobe. V Devínskej Novej Vsi sa požíva čakavské nárečie a v Čunove a Jarovciach burgenlandská kodifikovaná čakavština. 

Po chorvátsky sa komunikuje v rodinách a so susedmi, spravidla len v úzkom okruhu ľudí, prevažne starousadlíkov. V Chorvátskom Grobe a v Devínskej Novej Vsi sa chorvátčina prestala používať v škole a v kostole v polovici 18. storočia, v Čunove a v Jarovciach sa však v kostoloch používa  dodnes. 

Najdlhšie  sa chorvátčina vyučovala v Čunove (do roku 1920) a Jarovciach (do roku 1947). 

Dnes sa chorvátčina učí len ako voliteľný predmet. Generácia aktívnych nositeľov a používateľov archaického jazyka sa tak prirodzene stráca a vymiera. Len časť novej generácie sa orientuje na osvojenie si súčasného kodifikovaného chorvátskeho jazyka. Rýchlosť asimilácie zásadne ovplyvňuje aj geografická poloha štyroch lokalít. Mestské časti, ale aj samostatná obec Chorvátsky Grob, zaznamenávajú v posledných rokoch enormný stavebný rozvoj a obyvatelia nových domov  vysoko prevyšujú počet chorvátsky hovoriaceho obyvateľstva. 

 Dejiny 
náhľad|vpravo|Chorvátske osídlenie Slovenska v 16 a 17.storočí.
Chorváti prišli na územie dnešného Slovenska v polovici 16.storočia po bitke pri Moháči, kedy kolonizovali rozsiahle územia vtedajšieho západného Uhorska, dolného Rakúska a južnej Moravy. Na Slovensku založili mnoho obcí a kolonizovali obce v okolí Bratislavy, Trnavy a Záhoria. Chorváti na Slovensku sú historicky, kultúrne a jazykovo zaraďovaní do skupiny tzv. burgenlandských alebo gradišćanských Chorvátov, ktorí dnes žijú v Rakúsku, v Maďarsku, v Česku a na Slovensku. Svojím príchodom a osídlením tohto územia v 16. storočí zabránili Osmanskej ríši v dobití Viedne a Bratislavy a posilnili katolícky charakter osídleného územia až dodnes. Chorvátski predstavitelia uhorskej šľachty boli významnými osobnosťami Bratislavy a okolia ako napr. gróf Grasalković. Chorváti majú zásluhy aj v oblasti vzdelávania – pomohli k vzniku a založeniu Trnavskej univerzity.

V roku 1990 bol založený Chorvátsky kultúrny zväz na Slovensku, ktorý zastrešuje jednotlivé miestne chorvátske kultúrne spolky a chorvátsku menšinu na Slovensku.

 Osídlenie 
V mnohých obciach, ktoré v minulosti kolonizovali (Šenkvice, Blatné, Lamač, Dúbravka, Záhorská Bystrica a ďalšie) už v súčasnosti Chorváti nežijú. Ich niekdajšia prítomnosť sa zachovala v názvoch obcí, kde zaujali dominantnú pozíciu (napr. Dedina Chorvátov – dnešná časť Stupavy Mást, Chorvátska Ves – Devínska Nová Ves alebo Chorvátsky Lamač – dnes Lamač).  Dnes príslušníci chorvátskej menšiny žijú v štyroch obciach, z ktorých sú tri mestskými časťami Bratislavy: Čunovo (124 Chorvátov / 113 osôb s chorvátskym materinským jazykom ), Devínska Nová Ves (67 Chorvátov / 105 osôb s chorvátskym materinským jazykom; odhadom asi 2500 osôb s chorvátskym pôvodom), Jarovce (220 Chorvátov / 231 osôb s chorvátskym materinským jazykom), a v obci Chorvátsky Grob (31 Chorvátov / 82 osôb s chorvátskym materinským jazykom). Spolu na Slovensku žije asi 3000 Chorvátov (ale pri sčítaní v roku 2011 sa ich prihlásilo iba 1022; chorvátsky materinský jazyk udalo 1234 osôb). 

Niekdajšie osídlenie Chorvátmi, ktorí sa kvôli jazykovej príbuznosti vo veľkej miere asimilovali so slovenským obyvateľstvom ešte v priebehu 17. a 18. storočia, už poväčšine pripomínajú iba pre Chorvátov typické priezviská  končiace na koncovku -ič a -ovič, alebo priezviská, ktoré poukazovali na ich etnickú diferenciáciu, ako napr. Horváth (po maď. Chorvát), Chorvát, Chorvatovič). 

 Obce s najvyšším počtom obyvateľov chorvátskej národnosti 
údaje: Sčítanie obyvateľov, domov a bytov z roku 2021

*uvedený je súčet obyvateľov, ktorí uviedli chorvátsku národnosť a kombináciu chorvátskej a ďalšej národnosti. 

 Bratislava - Jarovce - 266 (9,83 %) 
 Bratislava - Devínska Nová Ves - 165 (0,96 %) 
 Bratislava - Čunovo - 158 (9,66 %) 
 Bratislava - Petržalka - 113 (0,10 %) 
 Bratislava - Ružinov - 78 (0,10 %) 
 Chorvátsky Grob - 65 (0,95 %) 
 Bratislava - Nové Mesto - 58 (0,13 %) 
 Bratislava - Staré Mesto - 55 (0,12 %) 
 Bratislava - Dúbravka - 44 (0,12 %) 
 Trnava - 39 (0,06 %) 

 Obce s najvyšším percentuálnym počtom obyvateľov chorvátskej národnosti 
údaje: Sčítanie obyvateľov, domov a bytov z roku 2021

*uvedený je súčet obyvateľov, ktorí uviedli chorvátsku národnosť a kombináciu chorvátskej a ďalšej národnosti. 

 Bratislava - Jarovce - 9,83 % (266) 
 Bratislava - Čunovo - 9,66 % (158) 
 Jezersko - 1,32 % (1) 
 Bratislava - Devínska Nová Ves - 0,96 % (165) 
 Chorvátsky Grob - 0,95 % (65) 
 Leštiny - 0,68 % (2) 
 Štefanovičová - 0,62 % (2) 
 Bystrá (okr. Brezno) - 0,61 % (1) 
 Komárany - 0,59 % (3) 
 Baňa - 0,53 % (1) 

 Obce osídlené chorvátskym obyvateľstvom  
ObecOsídlenie (2011)Osídlenie v minulosti5 najčastejších priezviskPriezvisko "Horváth"ĎURČO, Pavol. Databáza priezvisk na Slovensku. Bratislava: Slovenská akadémia vied, 1995. Priezvisko "-ič, -ovič"Čunovo124 (12,3 %) Chorvátov, 113 (11,2 %) osôb s chorvátskym materinským jazykomDo roku 1961: chorvátska väčšina, 386 osôb (55,3 %)Fórum inštitút pre výskum menšín http://foruminst.sk/sk/  - - -Jarovce220 (15,3 %) Chorvátov, 231 (16,1 %) osôb s chorvátskym materinským jazykomDo roku 1961: chorvátska väčšina, 535 osôb (56,9 %) - - -Rusovce16 (0,6 %) Chorvátov, 18 (0,6 %) osôb s chorvátskym materinským jazykomOd 1796: nemecká obec, 1851: nemecko-chorvátska obecFÉNYES, Elek. Magyarország geographiai szótára, Pešť: 1851. 
1880: 91 (4,8 %) osôb s chorvátskym materinským jazykom - - -Devínbez chorvátskej populácienemecká obec od 1796-1921BENŽA, Mojmír a kol. Národnostný atlas Slovenska. Prešov: DAJAMA, 2015. 55 s. ISBN 978-80-8136-053-4.
1880: 3 (0,2 %) osoby s chorvátskym materinským jazykom;  - - -Devínska Nová Ves67 (0,4 %) Chorvátov, 105 (0,7 %) osôb s chorvátskym materinským jazykom; podľa odhadov cca. 2500 (16,0 %) osôb s chorvátskym pôvodomDo 1910: chorvátska väčšina, 1164 osôb (41,3 %) - - -Dúbravka18 (0,1 %) Chorvátov, 22 (0,1 %) osôb s chorvátskym materinským jazykomOd 1796: slovenská obec,
1880: 173 (26,8 %) osôb s chorvátskym materinským jazykom - - -Lamač2 (<0,1 %) Chorváti, 2 (<0,1 %) osoby s chorvátskym materinským jazykom1796: chorvátska obecVÁLYI, András. Magyar Országnak leírása. Budín: 1796. , od 1851: slovenská obec - - -Záhorská Bystrica3 (0,1 %) Chorváti, 4 (0,1 %) osoby s chorvátskym materinským jazykom16-17.storočie: chorvátska väčšina, od 1796: slovenská obec - - -Bratislava (celok)649 (0,2 %) Chorvátov -Horváth, Kováč, Nagy, Polák, Tóth2543×2329×Mást (časť Stupava)6 (0,1 %) Chorvátov, 3 (<0,1%) osoby s chorvátskym materinským jazykom16-17.storočie: chorvátska väčšina, od 1796: slovenská obecSlezák, Madera, Maroš, Lachkovič, Veselý36×407×Zohor1 (<0,1 %) Chorvát, žiadna osoba s chorvátskym materinským jazykom16-17.storočie: chorvátska väčšina, od 1796: slovenská obecKovár, Ščasný, Matlovič, Štefek, Krištof29×429×Vysoká pri Moravebez chorvátskej populácie16-17.storočie: chorvátska väčšina, od 1796: slovenská obecDvoran, Kopča, Polák, Klas, Šimunič0×164×Láb1 (0,1 %) Chorvát, žiadna osoba s chorvátskym materinským jazykom16-17.storočie: chorvátska väčšina, od 1796: slovenská obecKovár, Pír, Chmela, Zálesňák, Sirota0×46×Gajarybez chorvátskej populácie16-17.storočie: chorvátska väčšina, od 1796: slovenská obecGalba, Šíra, Sláma, Černý, Vaniš0×65×Mokrý Háj1 (0,2 %) Chorvát, žiadna osoba s chorvátskym materinským jazykom16-17.storočie: chorvátska väčšina, od 1796: slovenská obecSamson, Ivánek, Horváth, Kucharič, Kolínek25×57×Chorvátsky Grob31 (0,8 %) Chorvátov, 82 (2,2 %) osôb s chorvátskym materinským jazykomDo 1900: chorvátska väčšina, 529 (48,1 %) osôbTurinič, Hržič, Galovič, Noskovič, Kocák0×373×Blatné1 (0,1 %) Chorvát, žiadna osoba s chorvátskym materinským jazykom16-17.storočie: chorvátska väčšina, od 1796: slovenská obecDugovič, Šarmír, Šuplata, Krajčovič, Štellár16×277×Slovenský Grob1 (0,1 %) Chorvát, 1 (0,1 %) osoba s chorvátskym materinským jazykom16-17.storočie: chorvátska väčšina, od 1796: slovenská obecNoskovič, Minarovič, Jajcay, Gašparovič, Gaštan0×416×Šenkvice5 (0,1 %) Chorvátov, 4 (0,1 %) osoby s chorvátskym materinským jazykom16-17.storočie: chorvátska väčšina, od 1796: slovenská obecNovák, Strašifták, Zmajkovič, Somorovský, Červenka7×445×Jablonecbez chorvátskej populácie16-17.storočie: chorvátska väčšina, od 1796: slovenská obecHorváth, Izakovič, Dzíbela, Ochaba, Hornáček35×61×Vištukbez chorvátskej populácie16-17.storočie: chorvátska väčšina, od 1796: slovenská obecJurčovič, Kulifaj, Radakovič, Peško, Stojkovič0×220×Dlhábez chorvátskej populácie16-17.storočie: chorvátska väčšina, od 1796: slovenská obecKrchnák, Izakovič, Vandák, Braniša, Krchňák7×84×Ružindolbez chorvátskej populácie16-17.storočie: chorvátska väčšina, od 1796: slovenská obecViskupič, Horváth, Daniš, Domorák, Turoň30×133×Zvončínbez chorvátskej populácie16-17.storočie: chorvátska väčšina, od 1796: slovenská obecDaniš, Hrčka, Dudáš, Debrecký, Kosnáč0×102×Suchá nad Parnoubez chorvátskej populácie16-17.storočie: chorvátska väčšina, od 1796: slovenská obecIzakovič, Fridrich, Minarovič, Surový, Klimo13×217×Naháčbez chorvátskej populácie1796: chorvátsko-slovenská obec, od 1851: slovenská obecLopatka, Boledovič, Fančovič, Smutný, Stano0×143×Košolnábez chorvátskej populácie16-17.storočie: chorvátska väčšina, od 1796: slovenská obecBelica, Izakovič, Mesíček, Greguš, Malovec2×90×Dechticebez chorvátskej populácie16-17.storočie: chorvátska väčšina, od 1796: slovenská obecHlavatovič, Machovič, Holický, Tomáška, Jurkas13×305×Paderovce (časť Jaslovské Bohunice)1 (0,1 %) Chorvát, 1 (0,1 %) osoba s chorvátskym materinským jazykom16-17.storočie: chorvátska väčšina, od 1796: slovenská obecMatovič, Krajčovič, Valovič, Gajarský, Junas28×306×

 Údaje zo sčítaní z obcí s významnou chorvátskou populáciou: 
Slovenský názovChorvátsky názov188019001910Fórum inštitút pre výskum menšín1991200120112021Čunovo -59,85%65,46%66,86%N/A16,24%12,28%6,48% (9,66%)JarovceHrvatski Jandrof84,23%79,30%80,37%N/A20,35%15,30%6,02% (9,83%)Devínska Nová Ves Devinsko Novo Selo68,44%61,14%41,32%N/A0,29%0,43%0,13% (0,96%)Chorvátsky Grob Hrvatski Grob63,30%48,09%29,02%N/A0,63%0,82%0,15% (0,95%)Dúbravka -26,82%0,00%0,34%N/A0,05%0,06%0,05% (0,12%)
V tabuľke sú zapísané iba údaje z obcí, kde chorvátska národnosť dosahovala v súčasnosti/minulosti viac ako 10%. Údaje od roku 2021 zahŕňajú podiel občanov s prvou nárondnosťou nemeckou a v zátvorke je uvádzaná aj celkový podiel občanov s nemeckou národnosťou vrátane možnosti voľby ďalšej národnosti:

 Kultúra a vzdelávanie 
náhľad|Múzeum kultúry Chorvátov na Slovensku v Devínskej Novej Vsi
Tradičná kultúra Chorvátov sa zachovala najmä v jej vplyve na kultúru majority (napr. tradičný odev Jaroviec ovplyvnený chorvátskymi prvkami ale aj v obyčajovej a piesňovej tradícii). Dôležité sú aj kostoly postavené Chorvátmi, (napr. Kostol Sv. Mikuláša v Jarovciach a Kostol Sv. Michala v Čunove) s mnohými nápismi na obrazoch a iných dielach v interiéroch oboch chrámov. Od roku 2006 je v Devínskej Novej Vsi otvorené Múzeum kultúry Chorvátov na Slovensku, ktoré vystavuje exponáty z histórie a života Chorvátov na území Slovenska. Chorvátsky kultúrny zväz na Slovensku zastrešuje 5 chorvátskych kultúrnych spolkov a 6 chorvátskych folklórnych skupín. Pravidelne sa organizujú chorvátske dni v obciach s chorvátskou minoritou a Festival chorvátskej kultúrny v Devínskej Novej Vsi. Vzdelávanie v chorvátskom jazyku je v jednotlivých obciach organizované prostredníctvom učiteľa z Chorvátska. Každoročne je organizovaný letný tábor pre deti a mládež v Chorvátsku na ich zdokonalenie sa v materinskom jazyku a spoznanie chorvátskej kultúry. 

 Štatistické údaje 
 Sčítanie:  2011  2001  1910  1900  1890  1880 chorvátska národnosť  1 022  890 chorvátsky materinský jazyk  1 234  988  3 480  4 023  2 787  3 431 najčastejšie používaný jazyk v domácnosti (chorvátsky)  932  –  najčastejšie používaný jazyk na verejnosti (chorvátsky)  383  – 

 Sčítanie v roku 2001 
Materinský jazyk obyvateľov chorvátskej národnosti
 Materinský jazyk  Počet Chorvátov  % slovenský  108  12.13 maďarský  13  1.46 rómsky  0  0.00 rusínsky  0  0.00 ukrajinský  0  0.00 český  2  0.26 nemecký  15  1.66 poľský  0  0.00 chorvátsky  730  82.02 srbský  3  0.34 iný  9  1.01 neznámy  10  1.12 Chorvátska národnosť spolu:  890  100.00
Chorvátsky materinský jazyk:
 Národnosť  Počet hovoriacich  % slovenská  200  20.24 maďarská  11  1.11 rómska  0  0.00 rusínska  0  0.00 ukrajinská  0  0.00 česká  4  0.40 nemecká  2  0.21 poľská  0  0.00 chorvátska  730  73.89 srbská  17  1.72 iná  16  1.62 neznáma  8  0.81 Chorvátsky materinský jazyk:  988  100.00
Veková štruktúra obyvateľov chorvátskej národnosti:
 Vek  Počet Chorvátov  % 014  75  8.43 1565  634  71.24 65+  151  16.97 nezistený  30  3.36 Spolu:  890  100.00

 Významné osobnosti slovenských Chorvátov 
 Dr.Josip Andrič (18941967) – chorvátsky spisovateľ, skladateľ, autor románu "Velika ljubav" z prostredia Chorvátskeho Grobu
 Ivan Blazovich (18881946) – chorvátsky spisovateľ a autor divadelných hier
 Jure Treuer (18471922) – kronikár a historik, rodák z Jaroviec
 Pave Vukovich – hudobný skladateľ, dirigent, organista a učiteľ chorvátskeho jazyka (Jarovce)
 Ferdinand Takáč (19202013) – chorvátsky spisovateľ a farár (jezuita) z Chorvátskeho Grobu
 Vilam Pokorný (1928) – chorvátsky spisovateľ z Devínskej Novej Vsi

 Referencie 


Kategória:Etniká, národy a národnosti na Slovensku
Slovensko